CELEX: 32015D0670
Language: hr
Date: 2015-04-27 00:00:00
Title: Provedbena odluka Komisije (EU) 2015/670 оd 27. travnja 2015. o sukladnosti jediničnih cijena za naplatne zone u 2015. godini na temelju članka 17. Provedbene uredbe Komisije (EU) br. 391/2013 (priopćeno pod brojem dokumenta C(2015) 2635) (Tekst značajan za EGP)

29.4.2015   
            
            
               HR
            
            
               Službeni list Europske unije
            
            
               L 110/25
            
         PROVEDBENA ODLUKA KOMISIJE (EU) 2015/670
   оd 27. travnja 2015.
   o sukladnosti jediničnih cijena za naplatne zone u 2015. godini na temelju članka 17. Provedbene uredbe Komisije (EU) br. 391/2013
   
      
         (priopćeno pod brojem dokumenta C(2015) 2635)
      
   
   (Vjerodostojni su samo tekstovi na bugarskom, češkom, danskom, engleskom, estonskom, finskom, grčkom, hrvatskom, latvijskom, litavskom, mađarskom, malteškom, poljskom, portugalskom, rumunjskom, slovenskom, španjolskom i švedskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (1), a posebno njezin članak 15. stavak 4.,
   budući da:
   
               (1)
            
            
               Provedbenom uredbom Komisije (EU) br. 391/2013 (2) utvrđuje se zajednički sustav obračuna naknada za usluge u zračnoj plovidbi. Zajednički sustav obračuna naknada sastavni je element u ostvarenju ciljeva plana performansi kako je utvrđeno u članku 11. Uredbe (EZ) br. 549/2004 Europskog parlamenta i Vijeća (3) i Provedbenom uredbom Komisije (EU) br. 390/2013 (4).
            
         
               (2)
            
            
               Provedbenom odlukom Komisije 2014/132/EU (5) postavljaju se ciljevi performansi na razini Unije, uključujući cilj troškovne učinkovitosti za rutne usluge u zračnoj plovidbi izražen u utvrđenim jediničnim troškovima za pružanje tih usluga, za drugo referentno razdoblje kojim su obuhvaćene godine od 2015. do uključivo 2019.
            
         
               (3)
            
            
               U skladu s člankom 17. stavkom 1. točkama (b) i (c) Provedbene uredbe Komisije (EU) br. 391/2013, Komisija ocjenjuje jedinične cijene za naplatne zone u 2015. godini koje su Komisiji, u skladu sa zahtjevima iz članka 9. stavaka 1. i 2. te Uredbe, do 1. lipnja 2014. dostavile države članice. Tom ocjenom provjerava se sukladnost tih jediničnih cijena s provedbenim uredbama (EU) br. 390/2013 i (EU) br. 391/2013.
            
         
               (4)
            
            
               Komisija je ocijenila jedinične cijene uz podršku tijela za reviziju performansi koje ima zadatak pomoći Komisiji u provedbi plana performansi u skladu s člankom 3. Provedbene uredbe Komisije (EU) br. 390/2013 i uz podršku središnjeg ureda Eurocontrola za rutne naknade te se pritom koristila podacima i dodatnim informacijama koje su države članice dostavile do 1. lipnja 2014. kao i relevantnim informacijama koje su dostavljene u okviru planova performansi. U ocjeni su uzeti u obzir i objašnjenja koja su dana i ispravci koji su izvršeni prije savjetodavnog sastanka o jediničnim cijenama rutnih usluga u 2015. održanog 25. i 26. lipnja 2014. u skladu s primjenom članka 9. stavka 1. Provedbene uredbe Komisije (EU) br. 391/2013 te ispravci jediničnih cijena koje su države članice izvršile slijedom naknadnih međusobnih kontakata Komisije, tijela za reviziju performansi i predmetnih država članica. Nadalje, ocjena jediničnih cijena u 2015. temeljila se na izvješću tijela za reviziju performansi o planovima performansi za drugo referentno razdoblje koje je Komisiji dostavljeno 7. listopada 2014. i naknadno ažurirano 15. prosinca 2014.
            
         
               (5)
            
            
               Komisija je na temelju te ocjene utvrdila, u skladu s člankom 17. stavkom 1. točkom (d) Provedbene uredbe Komisije (EU) br. 391/2013, da su jedinične cijene za naplatne zone u 2015. koje su podnijeli Ujedinjena Kraljevina, Irska, Bugarska, Rumunjska, Cipar, Grčka, Malta, Hrvatska, Češka, Slovenija, Mađarska, Poljska, Litva, Danska, Švedska, Estonija, Finska, Latvija, Portugal i Španjolska u skladu s provedbenim uredbama (EU) br. 390/2013 i (EU) br. 391/2013.
            
         
               (6)
            
            
               U skladu s člankom 17. stavkom 1. točkom (d) Provedbene uredbe Komisije (EU) br. 391/2013, o tom nalazu treba obavijestiti države članice.
            
         
               (7)
            
            
               Tim nalazom i obaviješću o tome da su jedinične cijene za naplatne zone u skladu s provedbenim uredbama (EU) br. 390/2013 i (EU) br. 391/2013 ne dovodi se u pitanje članak 16. Uredbe (EZ) br. 550/2004.
            
         
               (8)
            
            
               S obzirom na to da konačni planovi performansi za drugo referentno razdoblje nisu doneseni prije 1. studenoga 2014., podsjeća se na to da u skladu s člankom 17. stavkom 2. Provedbene uredbe Komisije (EU) br. 391/2013 države članice trebaju preračunati jedinične cijene za naplatne zone u 2015. prema potrebi na temelju konačnih donesenih planova performansi i te preračunate cijene primijeniti što je prije moguće u 2015. te prenijeti razliku nastalu zbog privremene primjene jediničnih cijena utvrđenih u ovoj Odluci u izračun jediničnih cijena u 2016.
            
         
               (9)
            
            
               Odbor za jedinstveno nebo nije dao mišljenje. Provedbeni akt smatrao se potrebnim i predsjednik odbora podnio je nacrt provedbenog akta žalbenom odboru na daljnje razmatranje. Mjere predviđene u ovoj Odluci u skladu su s mišljenjem žalbenog odbora,
            
         DONIJELA JE OVU ODLUKU:
   Članak 1.
   Jedinične cijene za naplatne zone u 2015. godini utvrđene u Prilogu u skladu su s provedbenim uredbama (EU) br. 390/2013 i (EU) br. 391/2013.
   Članak 2.
   Ova Odluka upućena je Republici Bugarskoj, Češkoj Republici, Kraljevini Danskoj, Republici Estoniji, Irskoj, Helenskoj Republici, Kraljevini Španjolskoj, Republici Hrvatskoj, Republici Cipru, Republici Latviji, Republici Litvi, Mađarskoj, Republici Malti, Republici Poljskoj, Portugalskoj Republici, Rumunjskoj, Republici Sloveniji, Republici Finskoj, Kraljevini Švedskoj i Ujedinjenoj Kraljevini Velike Britanije i Sjeverne Irske.
   
      Sastavljeno u Bruxellesu 27. travnja 2015.
      
         
            Za Komisiju
         
         Violeta BULC
         
            Članica Komisije
         
      
   
   
      (1)  SL L 96, 31.3.2004., str. 10.
   
   
      (2)  Provedbena uredba Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi (SL L 128, 9.5.2013., str. 31.).
   
      (3)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 196, 31.3.2004., str. 1.).
   
      (4)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije (SL L 128, 9.5.2013., str. 1.).
   
      (5)  Provedbena odluka Komisije 2014/132/EU оd 11. ožujka 2014. kojom se postavljaju ciljevi performansi na razini Unije za mrežu za upravljanje zračnim prometom i granične vrijednosti za upozoravanje za drugo referentno razdoblje od 2015. do 2019. godine (SL L 71, 12.3.2014., str. 20.).
   
      PRILOG
      
                   
               
               
                  Naplatna zona
               
               
                  Rutna jedinična cijena za 2015. godinu u nacionalnoj valuti (1) (ISO oznaka)
               
            
                  1.
               
               
                  Bugarska
               
               
                  60,40 BGN
               
            
                  2.
               
               
                  Cipar
               
               
                  36,91 EUR
               
            
                  3.
               
               
                  Češka
               
               
                  1 204,05  CZK
               
            
                  4.
               
               
                  Danska
               
               
                  471,12 DKK
               
            
                  5.
               
               
                  Estonija
               
               
                  31,10 EUR
               
            
                  6.
               
               
                  Finska
               
               
                  56,23 EUR
               
            
                  7.
               
               
                  Grčka
               
               
                  38,38 EUR
               
            
                  8.
               
               
                  Hrvatska
               
               
                  351,00 HRK
               
            
                  9.
               
               
                  Irska
               
               
                  29,60 EUR
               
            
                  10.
               
               
                  Latvija
               
               
                  27,58 EUR
               
            
                  11.
               
               
                  Litva
               
               
                  46,82 EUR
               
            
                  12.
               
               
                  Mađarska
               
               
                  11 197,73  HUF
               
            
                  13.
               
               
                  Malta
               
               
                  22,33 EUR
               
            
                  14.
               
               
                  Poljska
               
               
                  143,89 PLN
               
            
                  15.
               
               
                  Portugal – Lisabon
               
               
                  37,13 EUR
               
            
                  16.
               
               
                  Rumunjska
               
               
                  164,60 RON
               
            
                  17.
               
               
                  Slovenija
               
               
                  68,36 EUR
               
            
                  18.
               
               
                  Španjolska – Kanarski otoci
               
               
                  58,36 EUR
               
            
                  19.
               
               
                  Španjolska (kontinentalna)
               
               
                  71,69 EUR
               
            
                  20.
               
               
                  Švedska
               
               
                  609,06 SEK
               
            
                  21.
               
               
                  Ujedinjena Kraljevina
               
               
                  73,11 GBP
               
            
         (1)  Ove jedinične cijene ne uključuju upravne jedinične cijene iz članka 18. stavka 1. Provedbene uredbe Komisije (EU) br. 391/2013 koje se odnose na države stranke Višestranog sporazuma Eurocontrola koji se odnosi na rutne naknade.